CELEX: 62007CA0495
Language: et
Date: 2009-01-15 00:00:00
Title: Kohtuasi C-495/07: Euroopa Kohtu (esimene koda) 15. jaanuari 2009 . aasta otsus (Obester Patent- und Markensenat'i (Austria) eelotsusetaotlus) — Silberquelle GmbH versus Maselli Strickmode GmbH (Kaubamärgid — Direktiiv 89/104/EMÜ — Artiklid 10 ja 12 — Tühistamine — Mõiste kaubamärgi tegelik kasutamine — Kaubamärgi kinnitamine reklaamesemetele — Reklaamesemete tasuta jagamine kaubamärgiomaniku kaupade ostjatele)

7.3.2009   
            
            
               ET
            
            
               Euroopa Liidu Teataja
            
            
               C 55/3
            
         Euroopa Kohtu (esimene koda) 15. jaanuari 2009. aasta otsus (Obester Patent- und Markensenat'i (Austria) eelotsusetaotlus) — Silberquelle GmbH versus Maselli Strickmode GmbH
   (Kohtuasi C-495/07) (1)
   
   (Kaubamärgid - Direktiiv 89/104/EMÜ - Artiklid 10 ja 12 - Tühistamine - Mõiste „kaubamärgi „tegelik kasutamine’ - Kaubamärgi kinnitamine reklaamesemetele - Reklaamesemete tasuta jagamine kaubamärgiomaniku kaupade ostjatele)
   (2009/C 55/04)
   Kohtumenetluse keel: saksa
   Eelotsusetaotluse esitanud kohus
   Obester Patent- und Markensenat
   Põhikohtuasja pooled
   
      Hageja: Silberquelle GmbH
   
      Kostja: Maselli Strickmode GmbH
   Kohtuasja ese
   Eelotsusetaotlus — Oberster Patent- und Markensenat — Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta (EÜT 1989, L 40, lk 1; ELT eriväljaanne 17/01, lk 92; edaspidi „direktiiv”) artikli 10 lõike 1 ja artikli 12 lõike 1 tõlgendamine — Kaubamärgiomaniku õiguste tühistamine — Mõiste „kaubamärgi „tegelik kasutamine”” — Kauba (alkoholivabade jookide) kinkimine teiste kaupade (rõivaste) ostu korral
   Resolutiivosa
   Nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 10 lõiget 1 ja artikli 12 lõiget 1 tuleb tõlgendada nii, et juhul, kui kaubamärgiomanik kinnitab kaubamärgi esemetele, mille ta annab oma kaupade ostjatele tasuta kaasa, ei ole tegemist selle kaubamärgi tegeliku kasutamisega klassi osas, millesse asjaomased esemed kuuluvad.
   
      (1)  ELT C 22, 26.1.2008.